《宗阳宫访叶西庄亨宗饮寻杜南谷道坚不值留诗》
元代·方回

我不识南谷，亦不识西庄。
偶然诣仙境，一举数十觞。
南谷出何之，童子煎茗忙。
柏林中有梅，不见惟闻香。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。